[{"text_idx": "#000000", "text": "Rhywun ar dy ochr di"}, {"text_idx": "#000001", "text": "Os yw rhywun yn gofyn i ti yrru lluniau noeth iddynt, beth ddylet ti wneud? Dyma\u2019r cwestiwn gofynnwyd yn Coda\u2019r Meic. Rydym yn trafod canlyniadau, y gyfraith a pam na ddylet ti deimlo pwysau i wneud rhywbeth sydd ddim yn teimlo\u2019n iawn."}, {"text_idx": "#000002", "text": "Coda\u2019r Meic ydy dy gyfle di i ofyn cyngor am unrhyw beth sy\u2019n dy boeni. Rydym yma i wrando a chynnig cyngor. Mae manylion #codarmeic ar y dudalen hon, ond cofia nad yw\u2019r cyngor yn dod yn syth. Os wyt ti angen cyngor sydyn yna cysyllta a\u0302\u2019r llinell gymorth."}, {"text_idx": "#000003", "text": "To read this content in English \u2013 click here"}, {"text_idx": "#000004", "text": "Rwy\u2019n rili hoffi merch yn y flwyddyn yn uwch na fi yn yr ysgol, a dyn ni ddau yn defnyddio Snapchat i\u2019n gilydd ac mae\u2019n rili ddoniol. Wythnos diwetha, dechreuodd y ferch hala negeseuon ata i yn gofyn am luniau \u201cwahanol\u201d fel nudes ond sai\u2019n siwr bo fi eisiau. Rwy\u2019n gwybod bod fy ffrindiau i gyd wedi gwneud, ond sai isie edrych fel does dim gyts \u2018da fi, felly mae\u2019n anodd siarad gyda nhw. Beth fydd yn digwydd os ydw i\u2019n hala\u2019r lluniau?"}, {"text_idx": "#000006", "text": "Mae\u2019n amlwg bod hyn yn rhywbeth sy\u2019n dy boeni di ac mae\u2019n gre\u0302t dy fod di wedi cysylltu . Mae\u2019n sefyllfa anodd, ond mae llawer o bobl ifanc yn wynebu hyn gyda thechnoleg ddigidol yn rhan fawr o\u2019n bywydau pob dydd."}, {"text_idx": "#000007", "text": "Mae Snapchat yn ffordd wych i gadw cysylltiad gyda ffrindiau ac i rannu lluniau o dy fywyd, ond os wyt ti\u2019n camddefnyddio\u2019r ap, mae\u2019n hawdd i ti osod dy hun mewn sefyllfa beryglus neu gael i drafferthion.."}, {"text_idx": "#000008", "text": "Mae dy ffrind wedi gofyn i ti yrru lluniau noeth o dy hun ar gyfrwng cymdeithasol, rhywbeth gelwir yn \u2018secstio\u2019. Mae\u2019n iawn i deimlo\u2019n ddryslyd am wneud hyn, a gall fod goblygiadau difrifol iawn os wyt ti o dan 18 oed yn gwneud hyn, gan mai plentyn wyt ti o hyd yn llygaid y gyfraith."}, {"text_idx": "#000009", "text": "Mae\u2019r gyfraith yn dweud bod hi\u2019n anghyfreithiol i gael \u2018llun anweddus\u2019, neu rannu \u2018llun anweddus\u2019 o unrhyw un dan 18 oed, hyd yn oed selffi."}, {"text_idx": "#000010", "text": "Os yw rhywun yn darganfod bod gen ti, neu dy ffrind, lun noeth o\u2019ch gilydd yna gall y ddau ohonoch wynebu canlyniadau cyfreithiol. Cer draw i dudalen Childline gyda gwybodaeth am Secstio i ddeall mwy am y pwnc."}, {"text_idx": "#000011", "text": "Efallai gallet ti rannu\u2019r wybodaeth yma gyda dy ffrind er mwyn iddi ddeall pam nad wyt ti eisiau rhannu lluniau?"}, {"text_idx": "#000012", "text": "Mae\u2019n bwysig cofio bod apiau yn gallu cadw lluniau, hyd yn oed ar Snapchat ble mae lluniau\u2019n diflannu ar o\u0302l sbel. Mae\u2019n hawdd cymryd sgrinlun a rhannu\u2019r llun gyda phobl eraill. Os nad oes gen ti ffydd yn y person sydd wedi derbyn y llun, yna mae\u2019n debyg gall y llun cael ei rannu heb dy ganiata\u0302d, sydd yn gallu bod yn niweidiol ac yn ofidus os mai llun preifat neu noeth ydyw. Hyd yn oed os oes gen ti ffydd lwyr yn y person nawr, beth fydd yn digwydd os ydych chi\u2019n cael ffrae neu\u2019n gwahanu?"}, {"text_idx": "#000014", "text": "Rwyt ti\u2019n poeni hefyd am ymateb dy ffrindiau eraill pan fyddant yn clywed nad wyt ti eisiau gwneud hyn. Rwyt ti\u2019n poeni y byddant yn dweud nad oes gen ti\u2019r dewrder i wneud hyn. Os ydyn nhw\u2019n ffrindiau da, yna byddant yn cefnogi dy benderfyniad ,ac mae\u2019n hollol iawn i ti beidio teimlo\u2019n hapus yn gyrru\u2019r lluniau iddi. Os yw hi, neu dy ffrindiau, yn rhoi pwysau arnat ti i yrru lluniau, gelwir hyn yn bwysau rhywiol, ac nid oes rhaid i ti wneud unrhyw beth nad wyt ti\u2019n hapus ag ef."}, {"text_idx": "#000015", "text": "yn siwr o dy gefnogi byddent yn dy gefnogi di beth bynnag rwyt ti\u2019n dewis gwneud. Os ydy hi, neu dy ffrindiau eraill, yn rhoi pwysau arnat ti i hala\u2019r negeseuon yma, mae hyn yn bwysau rhywiol a nad oes rhaid i ti adael iddyn nhw gwneud hyn na gwneud unrhyw beth dwyt ti ddim yn barod i gwneud."}, {"text_idx": "#000016", "text": "Mae\u2019n ymddangos fel bod dy ffrind yn awyddus i\u2019r perthynas symud i un mwy agos, ac efallai byddai\u2019n syniad trafod hyn gyda hi i weld beth yw\u2019r sefyllfa ac os mai dyma mae\u2019r ddau ohonoch yn awyddus i ddigwydd."}, {"text_idx": "#000017", "text": "Gobeithio bod y wybodaeth yma wedi bod o fudd, a diolch am gysylltu. Os wyt ti dal yn ansicr am beth i\u2019w wneud ac eisiau siarad mwy am y peth, yna cysyllta ar y ffo\u0302n, neges testun neu sgwrs ar-lein, bob dydd rhwng 8yb a hanner nos."}, {"text_idx": "#000019", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000021", "text": "Oes rhywun yn gwrando arnat ti?"}, {"text_idx": "#000022", "text": "Rhywun i wrando. Rhywun i'th gymryd o ddifrif. Rhywun i roi cyngor."}]